Radio na Biblio

III Concurso de Podcasts - Radio na Biblio

 
O Portal Educativo publica a convocatoria do III Concurso de Podcasts - Radio na Biblio. A Dirección Xeral de Centros e Recursos Humanos convoca con data de 17 de marzo de 2021 , o  III  Concurso de Podcasts - Radio na Biblio en colaboración coa Radio Galega (CRTVG). Poderán participar os centros públicos non universitarios de titularidade da Consellería de Cultura, Educación  e Universidade , integrados ou non no programa Radio na Biblio. Esta proposta está vinculada á celebración do Día das Letras Galegas, dedicado este ano a Xela Arias, tradutora, escritora, editora e profesora. O prazo de presentación remata o 26 de abril de 2021.
 
 
 

Día Mundial da Radio: Novo mundo, nova radio

 

 

 

 No ano 2013 a ONU aprobou a declaración da UNESCO do Día Mundial da Radio. Proponse a data do 13 de febreiro por ser a da creación da Radio Nacións Unidas no ano 1946. "Os obxectivos da xornada son concienciar ao público e aos medios de comunicación acerca da importancia da radio; alentar aos encargados de tomar decisións a crear e ofrecer acceso á información a través da radio; así como mellorar as redes e a cooperación internacional entre os organismos de radiodifusión." 

 

Este ano, o décimo Día Mundial da Radio celébrase co lema: "Novo mundo, nova radio", convidando a reflexionar sobre o su servicio para, entre moitas outras accións, combatir a desinformación e axudar a responder ás necesidades das comunidades e as sociedades. Un lema en sintonia co traballo das bibliotecas escolares adscritas ao programa Radio na biblio nos tempos estraños que nos toca enfrontar.

 

Animamos aos 109 centros do programa Radio na Biblio a  celebrar esta xornada, combatindo a desinformación dende as súas emisoras, continuando coa marabillosa labor de alfabetización mediática informacional que están a facer co seu alumnado e comunidades educativas.

 

Imaxe de "Ceibe Radio", a emisora da biblioteca do CEIP A Lama (Pontevedra)

 

Actividades nas bibliotecas escolares galegas:

 

 

 

 

 

 

 

 

 

 

 

#bescolaresgalAbertas: Radio na biblio

Este é o cuarto curso de desenvolvemento do programa "Radio na biblio" integrado por 109 centros. Achegándose ao traballo destas bibliotecas evidénciase que  radio é unha ferramenta pedagóxica de gran alcance capaz de xerar unha importante dinámica de comunicación, de apoio aos proxectos, de difusión de produtos culturais e das investigacións elaboradas polo alumnado, unha ferramenta facilitadora da educación para a competencia en información e medios.
 
O inicio do curso 2020/2021 estivo cheo de incertidumes e inquedanzas sobre como enfrontar o uso de materiais e espazos. Os protocolos foron chegando e axustándose e o que parecía imposible empezou a funcionar. Os espazos de radio recibiron aos grupos de convivencia e o alumnado voluntario e continuaron como lugares de encontro da comunidade educativa.
 
Na imaxe, alumnado do CEIP Emilia Pardo Bazán de A Coruña entrevistando a actriz Isabel Naveira 
 
Actividades do programa Radio na biblio:
 

II Concurso de Podcasts - Radio na Biblio: Seleccionados nas Modalidades III e IV

Estos son os dous podcasts seleccionados na Modalidade III; alumnado de Educación Secundaria, e o seleccionado na Modalidade IV, alumnado de Bacharelato, ensinanza de Persoas Adultas ou Ciclos Formativos; nesta Modalidade quedou un premio deserto. A selección recoñece a orixinalidade do traballo e a calidade sonora e de contido. Traballando o patrimonio lingüístico, a poesía e a Carvalho Calero.
                                       

IES Punta Candieira (Cedeira-A Coruña)

 

 IES P. Fontexería (Muros-A Coruña)

 

 

 IES Punta Candieira (Cedeira-A Coruña) 

 

 

II Concurso de Podcasts - Radio na Biblio: Seleccionados na Modalidade II

 
Estos son os tres podcasts seleccionados na Modalidade II, alumnado de 3º a 6º de Educación Primaria, pola orixinalidade do seu traballo e a calidade sonora e de contido.. Seleccionouse un máis ao quedar deserto un na Modalidade IV. Un percorrido polo espazo, o teatro e o rap.
                               

CEIP Mestre Manuel García (Oia-Pontevedra)

 

 CEIP de Foz nº1 (Foz-Lugo)

 

 
                                 

CPI Suárez Marquier (O Rosal-Pontevedra)

 

II Concurso de Podcasts - Radio na Biblio: Seleccionados na Modalidade I

 
Estos son os dous podcasts premiados na Modalidade I, alumnado de Educación Infantil e 1º e 2º de Primaria, pola orixinalidade do seu traballo e a calidade sonora e de contido. Difusión de un traballo de investigación arredor do homenaxeado nas Letras Galegas 2020, realizado desde as casas, e unha entrevista ao poeta Antonio García Teijeiro.
                                      

 

 

CEIP NIcolás del Río (Cedeira-A Coruña) 

 

 

 CEIP P. San Bartolomé (Vilanova de Arousa-Pontevedra)

 

 

Resolución do II Concurso de Podcasts - Radio na biblio

 

O Portal educativo publica a resolución de 29 de outubro de 2020, da Dirección Xeral de Centros e Recursos Humanos, relativa á convocatoria do II Concurso de Podcasts - Radio na biblio en colaboración coa CRTVG (Radio Galega). A convocatoria estaba destinada a centros públicos non universitarios de titularidade da Consellería de Cultura, Educación e Universidade que traballan a radio como ferramenta pedagóxica, integrados ou non no programa Radio na biblio. Esta proposta está vinculada á celebración do Día das Letras Galegas, dedicado este ano ao filólogo, mestre e escritor Ricardo Carvalho Calero.

Os podcasts seleccionados serán difundidos pola Radio Galega a través da  páxina do Diario Cultural; así mesmo, serán difundidos a través dos medios web da Consellería de Cultura, Educación e Universidade.

 

 

Resolución da convocatoria do programa Radio na biblio para o curso 2020/2021

Portal Educativo publica a Resolución de 26 de outubro de 2020, da Dirección Xeral de Centros e Recursos Humanos pola que se relacionan os 30 centros de nova incorporación ao programa RADIO NA BIBLIO para o curso 2020/2021, unha vez resolta a convocatoria publicada con data de 24 de setembro de 2020. Tamén se detallan os 79 centros integrados en convocatorias anteriores e que solicitaron continuidade. Desta forma, aparecen incluídas no programa un total de 109 bibliotecas escolares, distribuidas por todo o territorio galego, pertencentes a centros de infantil, primaria, ESO, Bacharelato ou Formación Profesional integradas no Plan de mellora de bibliotecas escolares.

#bescolaresgalabertas: Radio na biblio emite... dende a casa

 

A experiencia dun bo número de bibliotecas vinculadas ao programa "Radio na biblio" durante o período de cese da actividade presencial nos centros durante a primavera de 2020, por mor da COVID-19, puxo de manifesto as posibilidades desta ferramenta para desenvolver actividades educativas a distancia, con capacidade para vincular ao alumnado ao ámbito educativo e para conectar á comunidade escolar arredor dunha proposta temática. A radio foi unha ferramenta pedagóxica de gran alcance capaz de xerar unha importante dinámica de comunicación, de apoio aos proxectos, de difusión de produtos culturais e das investigacións elaboradas polo alumnado. A situación vivida facilitou, a través do programa, a educación para a competencia en información e medios tanto para o alumnado como para as súas familias.

A Radio na biblio transformouse no espazo de encontro da comunidade educativa, o lugar no que escoitarse, no que poñer en común o traballo feito na casa, no que falar ...

De entre todas as marabillosas experiencias deste periodo, seleccionamos oito que ofrecen unha variedade de recursos e propostas do que se pode facer en tempos complexos, mesmo poñer en marcha a emisora.

 

 

 

 

Convocatoria do programa Radio na biblio para o curso 2020/21

 

 
Portal Educativo vén de publicar a Resolución da Dirección Xeral de Centros e Recursos Humanos, de 24 de setembro de 2020, pola que se convoca o programa RADIO NA BIBLIO para o curso 2020/2021. Esta acción, iniciada en 2017, pretende introducir a radio nas bibliotecas escolares e vai destinada aos centros públicos de titularidade da consellería que matriculen alumnado de educación infantil, primaria e secundaria, integrados no Plan de mellora de bibliotecas escolares (agás os incorporados no presente curso).

 

O prazo de presentación de solicitudes remata o 9 de outubro de 2020. 

 

 

 

II Concurso de podcasts "Radio na biblio"- AMPLIACIÓN DO PRAZO

 

Con data 13 de febreiro de 2020, a Consellería de Educación, Universidade e Formación Profesional, a través da Dirección Xeral de Centros e Recursos Humanos, facía pública a convocatoria do II Concurso de Podcasts-Radio na biblio, en colaboración coa CRTVG (a través da Dirección da Radio Galega), co gallo da dedicación do Día das Letras Galegas de 2020 ao filólogo e escritor Ricardo Carvalho Calero, destinado aos centros públicos integrados no programa Radio na Biblio con extensión a outros centros de titularidade da consellería que traballan xa coa radio como ferramenta pedagóxica, co fin de estimular, por unha banda, a valoración da lingua galega e, por outra, reforzar a lectura de dous xéneros literarios aos que Carvalho Calero dedicou parte da súa obra: a poesía e o teatro. O prazo de presentación de traballos remataba o 25 de abril.

Aínda que moitas emisoras vinculadas a "Radio na biblio" estiveron activas nesta primavera estraña de 2020 (tempos de pandemia, confinamento e aprendizaxe non presencial), tamén outras moitas viron paralizadas as súas posibilidades de intervención co alumnado.

Por outra banda, e nesta situación provocada pola COVID-19, a Real Academia da Lingua Galega comunicou o traslado ao día 31 de outubro de 2020  do Pleno do día das Letras Galegas adicado ao citado autor, e tamén pospuxo diferentes actos presenciais á volta do verán, prolongando, deste xeito, a celebración do ano Carvalho Calero ao longo do último cuadrimestre do 2020.

Co fin de facilitar a posibilidade de participación no II concurso de podcasts "Radio na biblio", convocado en colaboración coa CRTVG (Radio Galega), con temática vinculada á celebración das Letras Galegas 2020 en honra de Ricardo Carvalho Calero, amplíase o prazo para a presentación de traballos ao II Concurso de podcasts "Radio na biblio" ao vindeiro 10 de outubro.

 

II Concurso de Podcasts - Radio na Biblio

 

O Portal Educativo publica a convocatoria do II Concurso de Podcasts - Radio na Biblio. A Dirección Xeral de Centros e Recursos Humanos convoca con data de 13 de febreiro de 2020 (coincidindo co Día Mundial da Radio), o  II  Concurso de Podcasts - Radio na Biblio en colaboración coa Radio Galega (CRTVG). Poderán participar os centros públicos non universitarios de titularidade da Consellería de Educación, Universidade e Formación Profesional, integrados ou non no programa Radio na Biblio. Esta proposta está vinculada á celebración do Día das Letras Galegas, dedicado este ano ao filólogo, mestre e escritor Ricardo Carvalho Calero. O prazo de presentación remata o 25 de abril de 2020.

 

 

Traballos seleccionados no I Concurso de Podcasts-Radio na Biblio no curso 2018-2019:

 

Radio na Biblio emite. Curso 2019/2020


 

Neste curso 2019/2020 integran o programa Radio na Biblio 80 centros. Durante o primeiro trimeste moitas emisoras iniciaron o seu camiño, tempos de obras, renovación de espazos, busca de nomes, creación de logos, formación de alumnado e profesorado e moito,  moito traballo.
Ao tempo, as emisoras veteranas van sistematizando os seus programas, creando novas seccións e aumentado, de xeito moi visible e audible, a calidade do seu traballo.
Na imaxe o logo de Radiofiestra do IES Rafael Dieste (A Coruña) 

Día Mundial da Radio: Pluralismo, representación e diversidade

 

No ano 2013 a ONU aprobou a declaración da UNESCO do Día Mundial da Radio. Proponse a data do 13 de febreiro por ser a da creación da Radio Nacións Unidas no ano 1946. "Os obxectivos da xornada son concienciar ao público e aos medios de comunicación acerca da importancia da radio; alentar aos encargados de tomar decisións a crear e ofrecer acceso á información a través da radio; así como mellorar as redes e a cooperación internacional entre os organismos de radiodifusión." 

Este ano celébrase co lema: "Pluralismo, representación e diversidade"  xa que a radio é un medio de comunicación único para celebrar a diversidade humana e constitúe unha plataforma para o discurso democrático. Un lema en sintonia co das bibliotecas escolares para este curso "Biblioteca escolar, viveiro de cidadanía" e do valor inclusivo do programa Radio na Biblio.

Animamos aos 80 centros do programa Radio na Biblio a  celebrar esta xornada defendendo o pluralismo e a diversidade dende as súas emisoras.

Na imaxe o alumnado do CEP Brea Segade (Rianxo-A Coruña) 

 

 

Actividades das bibliotecas escolares:

 

 

Biblioteca Inclusiva: Día Internacional das Persoas con Discapacidade

 

 

"... o instrumento perfecto para que o noso alumnado poida expresarse a través dos seus talentos" reflexión do profesorado do CPI Manuel Suárez Marquier (O Rosal-Pontevedra) sobre o valor inclusivo do programa Radio na Biblio. 

Neste 3 de decembro, Día Internacional das Persoas con Discapacidade queremos facer nosa esa reflexión  e pensar en como as bibliotecas escolares galegas deben ser espazos nos que o alumnado atope o seu sitio para traballar en proxectos comúns, espazos que integren a todas e todos, espazos que sexan auténticos viveiros de cidadanía.

Hai dous cursos, a Consellería de Educación, Universidade e Formación Profesional iniciou o programa Biblioteca Inclusiva, dentro do Plan LÍA 2016-2020 de Biblioteca Escolares. Este programa pretende avanzar cara a unha biblioteca que responda ás necesidades de todo o alumnado do centro e enfronte o reto da diversidade. Queda moito por facer, pero a inclusión e a diversidade é unha realidade nas nosas bibliotecas que chegou para quedarse.

Estos son algúns dos materiais do programa:

Actividades das bibliotecas escolares galegas neste 3 de decembro:

Radio na Biblio informa: Biblioteca Inclusiva

Na Xornada Biblioteca Inclusiva. Cidadanía na Diversidade, celebrada o pasado 15 de novembro na EGAP,  presentouse un tríptico que achega o valor inclusivo do programa Radio na Biblio. Este documento recolle as opinións de profesorado, alumnado e familias que reflicten o valor da radio como unha ferramenta de inclusión. A radio proporciona múltiples oportunidades para o desenvolvemneto de competencias clave a través de tarefas complexas que involucran diversas habilidades e destrezas, un espazo que permite ao alumnado desenvolver os seus talentos e capacidades.

Radio na Biblio. Resolución da convocatoria. Curso 2019/2020

 

 

O Portal Educativo publica a Resolución de 7 de outubro de 2019, da Dirección Xeral de Centros e Recursos Humanos pola que se relacionan os centros de nova incorporación ao programa RADIO NA BIBLIO para o curso 2019/2020, unha ver resolta a convocatoria publicada con data de 3 de setembro de 2019. Tamén se detallan os centros  integrados en convocatorias anteriores  e que solicitaron continuidade. Desta forma, aparecen incluídos neste programa un total de 80 centros con alumnado de ensino infantil, primaria, ESO, bacharelato ou formación profesional e pertencentes ao Plan de mellora de bibliotecas escolares no actual curso 2019/2020 . 

 

Convocatoria do programa RADIO NA BIBLIO para o curso 2019/2020

Radio na Biblio

Portal Educativo vén de publicar a Convocatoria da Dirección Xeral de Centros e Recursos Humanos, de 3 de setembro, pola que se convoca o proxecto RADIO NA BIBLIO para o curso 2019/2020. Esta acción, iniciada en 2017, pretende introducir a radio nas bibliotecas escolares e vai destinada aos centros públicos integrados no PLAMBE no curso 2019/2020 que matriculan alumnado de educación infantil, primaria ou secundaria. Incorporaránse 30 novas bibliotecas escolares. Tamén poderán solicitar a súa continuidade no programa os 50 centros integrados en anteriores convocatorias. 
O prazo de presentación de solicitudes remata o 30 de setembro de 2019. 

Novos artigos sobre bibliotecas escolares na Revista EDUGA de xuño de 2019

 
A Consellería de Educación, Universidade e Formación Profesional. vén de facer público o novo número da Revista Galega do Ensino (EDUGA), que conta cunha sección fixa de Bibliotecas Escolares  e Hora de ler. Neste número 77 de Xuño de 2019 publícanse un total de 5  artigos, nas dúas sub-seccións: Biblioteca escolar e Boas prácticas. Unha revisión destes artigos, e do resto de traballos publicados en números anteriores da revista, serve para achegarse á viva realidade das bibliotecas escolares galegas, auténticos motores de innovación pedagóxica na última década:

 

 Camiño dunha biblioteca inclusiva.

CEIP Emilia Pardo Bazán (A Coruña)

 

Coñecendo os noso concellos. Proxecto colaborativo en Radio na Biblio.

CEIP Da Pobra de Brollón e Ceip Virxe do Carme de Sober (Lugo)

 

Radio Maraña. A radio da escola de Vilar de Barrio.

CEIP P. de Vilar de Barrio (Ourense)

 

A Cast@radio, unha experiencia de Radio na Biblio.

CEIP P. de Carballedo, Cerdedo-Cotobade (Pontevedra)

 

Desde as bibliotecas escolares ata o infinito e máis alá!

IES Fernando Esquío de Neda (A Coruña)

I Concurso de Podcasts - Radio na Biblio : Seleccionados na Modalidade III e IV

 Estos son os tres podcasts seleccionados na Modalidade III, entre os vinte e catro presentados. Seleccionouse un maís ao quedar deserto un na Modalidade IV. Nesta última modalidade foi seleccionado un podcast entre os seis presentados. A selección recoñece a orixinalidade do traballo e a calidade sonora e de contido. Información sobre oficios tradicionais, entroido galego, os muíños ...
 

 

 CPI DE VEDRA (Vedra-A Coruña)

  - Biblioteca

  - Radio Vedra

  - Escaleta

  - Podcast: "Os Xenerais

 CPI MANUEL SUÁREZ MARQUIER (O Rosal-Pontevedra)

  - A Quinta dos Libros

  - A Voz da Mata

  - Memoria

  - Podcast: "Os cabaqueiros"

 

   
 

 

 IES PEDRAS RUBIAS (Salceda de Caselas-Pontevedra)

  - Biblosvivos

  - Onda Raia

  - Guión podcast

  -  Podcast: "Polo río abaixo hai"

 IES PUNTA CANDIEIRA (Cedeira-A Coruña)

  - Biblioteca

  - Onda Discalza

  - Memoria

  - Podcast: "As Lavandeiras"

   

I Concurso de Podcasts - Radio na Biblio : Seleccionados na Modalidade II

Estos son os dous podcasts seleccionados na modalidade II, 3º a 6º de Educación Primaria, entre os sesenta e dous presentados, pola orixinalidade do traballo e a calidade sonora e de contido. Percorrido polo patrimonio de Galicia e a contorna e por un exemplo do noso Entroido tradicional:
 

 

CEIP DE VILAR DE BARRIO (Vilar de Barrio-Ourense)

- A biblioteca da araña Maraña

- Radio Maraña

- Memoria

- Podcast: "A Xanela Cultural"

     

CEIP RAMÓN DE VALENZUELA (Silleda-Pontevedra)

- Blog da biblioteca

- Radio Garabullo

- Memoria

- Podcast: "O Alto dos Xenerais de Bandeira"

   

I Concurso de Podcasts - Radio na Biblio : Seleccionados na Modalidade I

Estos son os dous podcasts seleccionados na Modalidade I, alumnado de Educación Infantil e 1º e 2º de Educación Primaria, entre os quince presentados, pola orixinalidade do traballo e a calidade sonora e de contido. Difusión de dous traballos de investigación arredor dun lenda local e da orixe do nome do concello:
 

   

CEIP DE CARBALLEDO (Cerdedo-Cotobade/Pontevedra)

 

- Biblio Carballedo 

- Cast@_Radio

- Memoria da actividade

- Podcast: "A lenda de Florentina, a rapaza que morreu de amor"

- Entrevista na Radio Galega

 

     

 

CEIP VÍCTOR SÁENZ  (Mazaricos-A Coruña)

 

- Biblioteca Escolar Víctor Sáenz

-  Radio Rosiña

Escaleta " O mazarico"

Podcast "O Mazarico"

-  Entrevista no Diario Cultural

   

 

I Concurso de Podcasts - Radio na Biblio : Seleccionados na Modalidade I

 Estos son os dous podcasts seleccionados na Modalidade I, alumnado de Educación Infantil e 1º e 2º de Educación Primaria, entre os quince presentados, pola súa orixinalidade e calidade sonnora e de contido. Traballos  de investigacón arredor dunha lenda local e da orixe do nome do concello:

 

 

 CEIP DE CARBALLEDO (Cerdedo-Cotobade/Pontevedra)

 

- Biblio Carballedo 

- Cast@_Radio

- Memoria da actividade

- Podcast: "A lenda de Florentina, a rapaza que morreu de amor"

 

 

 

 

 

 

 

                                                                                            

 

                                                                                                                       CEIP VÍCTOR SÁENZ  (Mazaricos-A Coruña)

 

                                                                                                                        - Biblioteca Escolar Víctor Sáenz

                                                                                                                        -  Radio Rosiña

                                                                                                                        Escaleta " O mazarico"

                                                                                                                        Podcast "O Mazarico"

                                                                                                                        -  Entrevista no Diario Cultural

 

I Concurso de Podcasts - Radio na Biblio

 

O Portal Educativo publica a convocatoria do I Concurso de Podcasts - Radio na Biblio. A Dirección Xeral de Centros e Recursos Humanos convoca con data 2 de abril de 2019, o I Concurso de Podcasts - Radio na Biblio, destinado a centros públicos non universitarios de titularidade da Consellería de Educación, Universidade e Formación Profesional, en colaboración coa Radio Galega (CRTVG), no contexto do Plan LIA de Bibliotecas Escolares (Lectura, Información e Aprendizaxe).

 
https://www.edu.xunta.es/biblioteca/blog/?q=category/24
www.edu.xunta.es
crawl=CC-MAIN-2021-21
141419
application/http; msgtype=response
sha1:RUNRFC5I7LF3OBDUDULJ6OU4XATINPAK
<urn:uuid:ff3114b1-6d78-42f6-bd1d-bb8c12c41134>
2021-05-09T17:25:51Z
85.91.64.65
application/xhtml+xml
sha1:VCGUP6MSQZCSFNUODUX7LNL4RPF4R33L
<urn:uuid:3ea2d26d-ec78-42f4-8263-783bf9660135>
https://www.edu.xunta.es/biblioteca/blog/?q=category/24
response
<urn:uuid:d957e4d1-390d-4af9-824d-a6e15ac54b1e>
isPartOf: CC-MAIN-2021-21
publisher: Common Crawl
description: Wide crawl of the web for May 2021
operator: Common Crawl Admin (info@commoncrawl.org)
hostname: ip-10-67-67-234.ec2.internal
software: Apache Nutch 1.18 (modified, https://github.com/commoncrawl/nutch/)
robots: checked via crawler-commons 1.2-SNAPSHOT (https://github.com/crawler-commons/crawler-commons)
format: WARC File Format 1.1
conformsTo: https://iipc.github.io/warc-specifications/specifications/warc-format/warc-1.1/